397 [Xpi] Christianus

Augustinus in libello suo, *De vita Christiana*,[[1]](#endnote-1) quem scribit sorori sue, dicit quod Christianus est ille qui in omnibus Christum imitatur. Quod quidem nomen frustra sortitur, qui Christum non imitatur. Et sequitur, cuius in pectore pietas consistit, qui neminem nouit nocere, sed omnibus pro posse opem ferre. Ille Christianus est.

Item, Augustinus, *Sermo Domini de monte,* sermo 2,[[2]](#endnote-2) in hoc quod Christus docuit omnes discipulos suos orando dicere, Pater noster, quod non possunt vere ac pie dicere, nisi simul se esse fratres recognoscant.

Item, Augustine, *De duodecim abusionibus*, c. 7,[[3]](#endnote-3) nemo recte dicitur Christianus, nisi qui Christo moribus coequatur. Et Chrisostomus, *Homilia* 9,[[4]](#endnote-4) indicium Christianitatis non ad nomen refertur, sed ad confessionem. Quia non solum Christi nomen Christianum facit, sed et veritas Christi. Quia sub nomine Christi multi ambulant, sed in veritate Christi pauci. Hieronimus, *Epistola* 37,[[5]](#endnote-5) grande est Christianum esse, non videri. Sed nescio quomodo plus placet mundo, qui Christo displicet. Vnde Augustinus, *De spiritu et anima*, c. 13,[[6]](#endnote-6) nomine suo vocauit me Christus, ut memoriale suum semper foret apud me. Unxit me oleo leticie quo ipse erat vnctus, ut ab vncto et a Christo Christianus. Chrisostomus, *Homilia* 19,[[7]](#endnote-7) si videris hominem Christianum, statim considera, si confessio eius conuenit cum Scripturis, et tunc verus Christianus est. Quod si non, falsus est.

1. Augustine, *De vita Christiana* 1 (PL 40:1033): quod nomen ille frustra sortitur, qui Christum minime imitatur.

   6 (PL 40:1037): cujus in pectore sola pietas consistit et bonitas, qui neminem novit nocere vel laedere, sed omnibus opem ferre. Christianus ille est. [↑](#endnote-ref-1)
2. Augustine, *De sermone Domini in monte* 2.4.16 (PL 34:1276): quoniam simul dicunt Deo, Pater noster: quod non possunt vere ac pie dicere, nisi se fratres esse cognoscant. [↑](#endnote-ref-2)
3. Augustine, *De duodecim abusionibus* 7 (PL 4:876): Christianus enim nemo recte [Col.0876C] dicitur, nisi qui Christo moribus coaequatur. [↑](#endnote-ref-3)
4. (Pseudo-)Chrysostom, *Opus imperfectum in Mattheum* hom. 19 ex cap. 7:16 (PG 56:739): Indicium Christianitatis non ad nomen Christi retulit, sed ad confessionem: quia non nomen solum Christi Christianum facit, sed etiam veritas Christi: quia in nomine Christi multi ambulant, in veritate autem ejus pauci. [↑](#endnote-ref-4)
5. Jerome, *Epistola* 58.7 (PL 22:584): ESSE CHRISTIANUM grande est, non videri. Et nescio quomodo plus placent mundo, qui Christo displicent: [↑](#endnote-ref-5)
6. Augustine, *De spiritu et anima* 17 (PL 40:792): Nomine etiam suo vocavit me, ut memoriale suum semper esset apud me. Unxit me oleo laetitiae quo ipse erat unctus, ut ab uncto essem unctus, et a Christo dicerer christianus. [↑](#endnote-ref-6)
7. (Pseudo-)Chrysostom, *Opus imperfectum in Mattheum,* Hom. 19 ex cap. 7:16 (PG 58:739): Si ergo videris hominem Christianum, statim considera, si confessio ejus conveniat cum Scripturis, verus est Christianus: si autem non est quemadmodum Christus mandavit, falsus est. [↑](#endnote-ref-7)